Philippe Coutinho

Philippe Coutinho Correia (; sündinud 12. juunil 1992 Rio de Janeiros) on Brasiilia jalgpallur, kes mängib poolkaitsjana Brasiilia kõrgliigaklubis Vasco da Gama.

2016. aastal pälvis ta parimale Euroopas mängivale Brasiilia jalgpallurile antava auhinna Samba d’Or.

 Klubikarjäär 
Vasco da Gama

Inter

 Liverpool 
Coutinho liitus 2013. aasta jaanuaris 125 000 naelsterlingi eest Inglismaa kõrgliiga klubiga Liverpool. 

Debüüdi Premier League'is tegi ta sama aasta 11. veebruaril kohtumises West Bromwich Albioniga. Esimese värava lõi ta klubi rivistuses 17. veebruaril 2013 mängus Swansea City vastu.

2017. aasta jaanuaris pikendas Coutinho oma lepingut Liverpooliga 2022. aastani.

8. aprilli 2017 lõi ta Stoke City vastu oma 30. värava Premier League'is, millega tõusis Inglise kõrgliigas enim väravaid löönud Brasiilia jalgpalluriks.

Hooaegadel 2014–15 ja 2015–16 on Coutinho valitud nii mängijate kui ka fännide poolt Liverpooli jalgpalliklubi hooaja parimaks mängijaks.

Premier League'i hooajal 2015–16 valiti ta hooaja sümboolsesse koosseisu.

 Barcelona 
6. jaanuaril 2018 liitus Coutinho 120 miljoni euro eest, millele võib lisanduda ka 40 miljoni euro võrra boonuseid, Hispaania kõrgliiga klubiga Barcelona. Coutinhost sai seeläbi kõigi aegade teine kõige kallima üleminekusummaga klubi vahetanud jalgpallur, jäädes alla vaid 2017. aasta suvel Barcelonast 222 miljoni euro eest Prantsusmaale Paris Saint-Germaini lahkunud Neymarile.

 Aston Villa 
7. jaanuaril 2022 liitus Coutinho ülejäänud hooajaks laenulepingu alusel Inglismaa klubi Aston Villaga, taaskohtudes endise Liverpooli meeskonnakaaslase Steven Gerrardiga, kes on Aston Villa mänedžer.

 Koondisekarjäär 
Debüüdi Brasiilia rahvuskoondises tegi Coutinho 7. oktoobril 2010 sõprusmängus Iraani vastu. Esimese värava lõi ta Brasiilia rivistuses 7. juunil 2015 sõprusmängus Mehhiko vastu.

Ta on esindanud Brasiiliat koondises 2015. aasta Copa Américal ja 2016. aastal Copa América Centenariol, kus ta lõi alagrupikohtumises Haitiga kübaratriki.

2018. aasta maailmameistrivõistluste esimeses alagrupimängus 17. juunil lõi ta kaugulöögist värava Šveitsi vastu."Viiekordne maailmameister Brasiilia ei suutnud Šveitsi vastu enamat viigist". sport.err.ee. 17.6.2018. Vaadatud 18.6.2018 Teises alagrupimängus 22. juunil lõi ta üleminutitel värava Costa Rica vastu."Brasiilia sai üleminutitel oma tahtmise". sport.err.ee. 22.6.2018. Vaadatud 24.6.2018

2019. aastal võitis ta Brasiilia koondisega Copa América.

Saavutused
Meeskondlikud
Vasco da Gama
 Campeonato Brasileiro Série B: 2009
Inter
 Coppa Italia: 2009–2010
 Itaalia superkarikas: 2010
Barcelona
La Liga: 2017–18, 2018–19
Copa del Rey: 2017–18, 2020–21
Supercopa de España: 2018
Müncheni Bayern
Bundesliga: 2019–20
DFB-Pokal: 2019–20
UEFA Meistrite Liiga: 2019–20

Brasiilia jalgpallikoondis
Lõuna-Ameerika U17 meistrivõistlused: 2009
 U20 maailmameistrivõistlused: 2011
 Copa América: 2019

Individuaalsed
 Samba d'Or: 2016
 Liverpool FC mängijate hooaja parim mängija: 2014–15, 2015–16
 Liverpool FC fännide hooaja parim mängija: 2014–15, 2015–16
 Premier League'i hooaja sümboolne koosseis: 2015–16

 Viited 

 Välislingid 

 Philippe Coutinho koduleht
 Profiil FC Barcelona kodulehel

Kategooria:Brasiilia jalgpallurid
Kategooria:Club de Regatas Vasco da Gama mängijad
Kategooria:Milano Internazionale mängijad
Kategooria:RCD Espanyoli jalgpallurid
Kategooria:Liverpool FC mängijad
Kategooria:FC Barcelona mängijad
Kategooria:Müncheni Bayerni mängijad
Kategooria:Aston Villa FC mängijad
Kategooria:Campeonato Brasileiro Série A mängijad
Kategooria:Serie A mängijad
Kategooria:La Liga mängijad
Kategooria:Premier League'i mängijad
Kategooria:Bundesliga mängijad
Kategooria:Sündinud 1992